
Narva Linnavalitsuse 30.04.2003 korralduse nr 329-k
„Õigusvastaselt võõrandatud maa tagastamise

 tähtaja pikendamine (T-781)“ kehtetuks tunnistamine

1. Asjaolud ja menetluse käik
Õigusvastaselt võõrandatud vara tagastamise ja kompenseerimise Narva Linnakomisjon tunnistas 03.04.1997.a. otsusega nr 617 maa tagastamise õigustatud subjektiks pr Arda Kord’i (sündinud 08.11.1923.a.), kes oma 01.05.1997.a. avaldusega loovitas tagastamise õiguse hr Juhan Zimmermann’ile (i.k. 33002260225).
Narva Linnavalitsus pikendas 30.04.2003.a. korraldusega nr 329-k hr Juhan Zimmermann’i õigusvastaselt võõrandatud, endise Raudtee tn 13 maa tagastamise tähtaega.
Maa-amet tegi 19.01.2009.a kirjaga nr 4.1-5/571 Ida-Viru maavanemale ettepaneku algatada endise Raudtee tn 13 kinnistu tagastamise toimingutest Narva Linnavalitsuse tegevuse üle järelevalve menetlus.

Ida-Viru maavanem algatas oma 02.02.2009.a korraldusega nr 35 järelevalvemenetluse ja moodustas komisjoni ning kokkuvõttes tegi 03.03.2009.a kirjaga nr 1.2-25/224-2 Narva Linnavalitsusele ettepaneku tunnistada kehtetuks Narva Linnavalitsuse 30.04.2003.a korraldus nr 329-k „Õigusvastaselt võõrandatud maa tagastamise tähtaja pikendamine (T-781)”.

2. Õiguslikud alused
2.2 Haldusmenetluse seaduse  §64 lõige 1 kohaselt käesoleva jao sätteid kohaldatakse haldusakti kehtetuks tunnistamisele haldusorgani poolt. Kehtetuks tunnistamise kohta sätestatut kohaldatakse ka haldusorgani poolt haldusakti muutmise ja haldusakti kehtivuse peatamise suhtes. 

2.3 Vastavalt Haldusmenetluse seaduse §64 lõikele 2 haldusorgan otsustab haldusakti kehtetuks tunnistamise kaalutlusõiguse kohaselt, kui seadus ei keela haldusakti kehtetuks tunnistada või ei kohusta haldusakti kehtetuks tunnistama.

2.4 Haldusmenetluse seaduse §68 lõige 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal. Muu haldusorgan võib haldusakti kehtetuks tunnistada ainult seaduses sätestatud juhul. Pädevust ületades antud haldusakti võib tunnistada kehtetuks ka haldusakti andnud haldusorgan.

2.5 Vastavalt Haldusmenetluse seaduse §70 lõikele 1 kehtetuks tunnistamine vormistatakse iseseisva haldusaktiga, mille kohta kehtivad kõik tavalisele haldusaktile kohaldatavad nõuded.

3. Korraldus
Tunnistada kehtetuks Narva Linnavalitsuse 30.04.2003.a korraldus nr 329-k „Õigusvastaselt võõrandatud maa tagastamise tähtaja pikendamine (T-781)“.
4. Rakendussätted
4.1.  Käesolev korraldus jõustub teatavakstegemisest.

4.2.  Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse  teatavakstegemisest.

